În Finala Campionatului Mondial din 1966, la scorul la 2–2 și după 11 minute de la începerea reprizelor de prelungiri, englezul Geoff Hurst a tras un șut puternic pe poartă. Mingea a lovit transversala și a căzut pe linia porții germane, fiind respinsă cu capul în corner de Weber. Arbitrul Gottfried Dienst nu era convins dacă poate valida golul, astfel că s-a uitat înspre Bahramov, care i-a semnalizat faptul că ar fi fost un gol valabil. În cele din urmă, Dienst a validat reușita Angliei, care avea să câștige meciul cu 4-2.